Βιττόρε Καρπάτσο

Ο **Βιττόρε Καρπάτσο** (ιταλ.: Vittore Carpaccio, περ. 1465-1525/1526) ήταν Ιταλός ζωγράφος της Ενετικής σχολής.

Γεννήθηκε είτε στην Βενετία είτε στο Καποντίστρια (τότε τμήμα της Βενετίας, σημερινό Κόπερ της Σλοβενίας. Ο πατέρας του ήταν έμπορος δερμάτων, ενώ η καταγωγή της οικογένειας ήταν από την Ίστρια, γεγονός που εξηγεί τις σχέσεις του με την δαλματική σχολή στη Βενετία.

Είναι πιο γνωστός για το κύκλο εννέα έργων σχετικά με τον Θρύλο της Αγίας Ούρσουλας. Το ύφος ζωγραφικής του είναι κάπως συντηρητικό και δεν έχει επηρεαστεί από τους ουμανιστές της ιταλικής Αναγέννησης. Επηρεάστηκε περισσότερο από τον Αντονέλλο ντα Μεσσίνα και πρωτίστως από τον Τζεντίλε Μπελλίνι, όπως φαίνεται στον κύκλο της Αγίας Ούρσουλας όπου κυριαρχεί η τάση του προς τα ανέκδοτα επεισόδια της Ιστορίας και η λεπτομερής απεικόνιση του βενετσιάνικου πλήθους (Βενετία, Πινακοθήκη της Ακαδημίας). Το έργο του «Το θαύμα του Σταυρού στην γέφυρα του Ριάλτο» θεωρείται προάγγελος των απεικονίσεων της Βενετίας από τους Καναλέττο και Γκουάρντι. Ένας άλλος εικονογραφικός του κύκλος είναι οι «Ιστορίες από την ζωή του Αγίου Γεωργίου και του Αγίου Ιερωνύμου» που φιλοτεχνήθηκε για την Scuola di San Giorgio degli Schiavoni της Βενετίας, όπου και βρίσκεται μέχρι σήμερα. Στο έργο αυτό η φαντασία συνδυάζεται με την λεπτομερή αφήγηση. Δύο ακόμη κύκλοι του Καρπάτσο, οι «Ιστορίες της ζωής της Παρθένου» και οι «Ιστορίες του Αγίου Στεφάνου» είναι σήμερα διασκορπισμένοι σε διάφορα μουσεία. 

Ο Καρπάτσο ξεχάστηκε σύντομα και μόνο κατά τα τέλη του 19ου αιώνα ο Ράσκιν αποκατέστησε την φήμη του και επανέφερε την εκτίμηση προς το έργο του.

## Επιλογή έργων
 


File:Carpaccio,_gruppo_di_soldati.jpg|*Λογχοφόροι και γέροντες*, 1490-1493, Φλωρεντία, Ουφίτσι
File:Accademia_-_Presentation_of_Jesus_in_the_Temple_by_Vittore_Carpaccio_Cat.44.jpg|*Υπαπαντή*, 1491-1510, Βενετία, Πινακοθήκη της Ακαδημίας
Accademia - Incontro e partenza dei fidanzati - Vittore Carpaccio.jpg|*Ιστορίες της αγίας Ούρσουλας : Η Συνάντηση των μνηστευμένων*, 1495, Βενετία, Πινακοθήκη της Ακαδημίας
(Venice) Ritratto d'uomo col berretto rosso by Vittore Carpaccio - Correr Museum.jpg|* Άντρας με κόκκινο μπερέ*, 1490-1493*, Βενετία, Museo Correr
File:Vittore_carpaccio,_due_dame_veneziane.jpg|*Δύο Βενετσιάνες*, 1490-1495, Βενετία, Museo Correr
Accademia - Miracle of the Holy Cross at Rialto by Vittore Carpaccio.jpg|*Το θαύμα του Σταυρού στην γέφυρα του Ριάλτο*, 1494, Βενετία, Πινακοθήκη της Ακαδημίας
File:Vittore_carpaccio,_San_Girolamo_e_il_leone_nel_convento_01.jpg|*Ο άγιος Ιερώνυμος και το λιοντάρι στο μοναστήρι*, 1502, Βενετία, Scuola di San Giorgio degli Schiavoni
File:Vittore_carpaccio,_san_giorgio_e_il_drago_01.jpg|*Ο άγιος Γεώργιος και ο δράκος*, 1502, Βενετία, Scuola di San Giorgio degli Schiavoni
File:Vittore_carpaccio,_scuola_degli_albanesi,_presentazione_della_vergine_al_tempio_01.jpg|*Ιστορίες της Παρθένου : Τα Εισόδια της Θεοτόκου*, 1505, Μιλάνο, Πινακοθήκη Μπρέρα
File:Vittore_Carpaccio_-_Giovane_cavaliere_in_un_paesaggio.jpg|*Νεαρός ιππότης*, 1510, Μαδρίτη, Museo Thyssen-Bornemisza
File:Vittore_carpaccio,_Sermon_of_St_Stephen.jpg|*Το κήρυγμα του Αγίου Στεφάνου*, 1514, Παρίσι, Μουσείο του Λούβρου
File:Vittore_carpaccio,_cristo_morto.jpg|*Ο Χριστός νεκρός*, 1520, Βερολίνο, Πινακοθήκη
</gallery>

== Δείτε επίσης ==
* [[Κατάλογος Ιταλών ζωγράφων]]

== Παραπομπές ==
<references />

==Πηγές==
**The Consice Oxford Dictionary of Art and Artists'', Ian Chilvers (editor) – Oxford University Press 1990
*Εγκυκλοπαίδεια Πάπυρος Λαρούς Μπριτάννικα

## Εξωτερικοί σύνδεσμοι
* 

Κατηγορία:Ιταλοί ζωγράφοι του 16ου αιώνα
Κατηγορία:Ζωγράφοι της Αναγέννησης
Κατηγορία:Μανιεριστές ζωγράφοι